مديح الأنبا بولا (يا أنبا بولا)
+ يا أنبا بولا      يا أول السواح       يا قديس وبار           بتنور كالمصباح
سيرتك نقية       جيت هنا بسماح      من رب القوات         وقلبك به إرتاح
سبت العالم كله   ولا بصيت وراك     وقلبك كان مشغول      بالرب اللى فداك
مين زيك يا حبيب ده يسوع هو اللى هداك تسكن دا المكان    وحدك ولا حد معاك 
رب القدرة يأمر  مع كل غروب غراب معاه نصف خبزة    لا تأخر يوم ولا غاب
ده أمر غريب وعجيب تحتار فيه الألباب طير بيعول انسان     لدى رب الأرباب
 
              طوباك يا أنبا بولا      يا حبيب المسيح
              يا ضياء منير          وجهك حلو ومريح
              صلواتك بلسم          تشفى القلب الجريح
              وصمتك أقوى         من كل كلام فصيح
 
+ لما مات أبوه    والمال كان عنده كتير    طمع فيه أخوه    وقاله أنت صغير      
نصيبك يبقى قليل   ونصيبى أنا الكبير       هى دى القسمة   اللى لازم تصير
ينصفوه       من اللى ظلموه         قام راح للقاضى   يحكم مابينه وبينه
قابل فى السكة     وجنازة وناس بيبكوا     رجع فى رأيه     وساب ماله لأخوه
العالم فيه إيه       علشان تتمسك بيه        الكل باطل باطل  والعين ماتشبع بيه
بتجرى ورا إيه     نفسك طمعانة فى إيه     إن دامت لحد     تبقى تدوم لىّ
أنا إيه ينفعنى       لو أربح العالم            وأخسر نفسى     وأعيش فى خصام
الحية زمان         أغرت أبونا آدم          وخليته يقع        ويعيش فى ظلام
 
القرار
 
+ يارب إرشدنى   وإهدى لى سبلى        وشق لى طريق    وياك يحلى لى
تختاره إيديك       ويمينك تسندنى          يارب إسمعنى       أسرع وأعنى
ابكى يا إنسان      على أخوك الإنسان     التايه والتعبان       المهموم والحيران
المحتاج للحنان      محتاج للأمان          قلبه بيصرخ         لإله الأكوان
شوف المكار       وحيله مع الأبرار       يدخل فكر الناس      ويحولهم أشرار
يارب نجينا        من شر الغدار          وأحفظنا فى إسمك     نكون ويا الأبرار
لمقبرة راح         يبيت فيها ويرتاح       ثلاث أيام يصلى      ويطلب بإلحاح
الرب يتحنن        ويكتب له النجاح        القرار مش سهل      ويحتاج لإيضاح
ظهر له ملاك       قواه وعزاه             أرشده للبرية       صحبه وصار معاه
وصلوا المكان       فرح لما رآه            هنا نام على الصخر  وإتغطا بسماه
 
القرار
 
+ بدأ جهاده      صوم وصلاة ودموع      نسك وطهارة       وسجود بخشوع
يتحمل البرد      ويصبر على الجوع      يأكل نصف خبزة   ويشرب من الينبوع
مت عن العالم    فمك ماداق الطعام       عينك ماشافت إنسان  ناظر لله دايماً
ورجليك الطاهرة ماتركته لحظة           حتى اتقال عنها      الأرض نالت بركة
لبست توب الليف على جسدك النحيف  وصار حمله خفيف  عشت غريب وضيف
ظلام المغارة أنار  بصلوات البار        تشهد لك بوقار      سيرة مملؤة فخار
 
القرار
 
+ يا موسى فى البرية  ياإيليا الجديد       يا داود الوديع       يا يوحنا العتيد
تركت غنى العالم     نلت الكنز الأكيد   كان حبك لإلهك     كل يوم بيزيد
بخور طيبك قد فاح   ملأ الدنيا أفراح    لولاك مانزل مطر  ولاندى يحيى الأرواح
فى أوان النيل يفيض   يروى الأرض --  ومعاك الخير ييجى  يحتار فيه المداح
 
القرار
 
+ لما أراد الله    يُظهر برك وضياك    أرسل ملاكه للأب   أنبا انطونيوس هناك
مشى لك يوم بتمام  بيطلب رؤياك       فدخلت المغارة       وقفلت الباب وراك
صرخ الأنبا انطونيوس  وقال لك يا مبارك  قابلت إليك وحوش إقبلنى لأتبارك
سألت فأُعطيت   طلبت فوجدت         قرعت وأنا أؤمن     إنه يفتح لى
لما جه الغروب   جه غراب ومعاه      خبزابا كاملة         لضيف الأنبا بولا
قال أنت حبيبه    لك دالة عند الله       لى سبعين سنة        بيرسل نصف خبزة
 
القرار
 
لما عرف القديس   إن الوقت قد حان     يترك العالم        والتعب والأحزان
قال للأنبا انطونيوس  إرجع ديرك الآن    هات توب أثناسيوس    حامى الإيمان
وهو فى الطريق    راجع بتوب اليقين    شاف ملائكة تهلل    ولروح البار حاملين
نال أبونا الإكليل    بعد جهاد سنين      وكفنه بالثوب        وبكى عليه بحنين
لما أراد دفنه        اتبارك من جسده     وحالاً جه أسدين    سجدوا أمام جسده
وحضروا له مكان  من بعد الإستئذان     على ربك اتكلت    وما إحتجت لإنسان
طوباك طوباك طوباك    عشت على الأرض ملاك    الرب إختارك   لما شاف قلبك
خدمتك الطيور    ووحوش تخضع بسرور  دفنتك الأسود    إسمك صار مزمور
 
القرار
 
+ طوبك يا حبيب إيسوس   الرب بخرستوس   ربحت العشر وزنات اللى أعطاك القدوس
 الوزنة الأولى     كان عندك إيمان    إن الرب الديان      يحفظ حياتك فى أمان
الوزنة الثانية      رجاء مع إطمئنان    الرب يعولك زى    ماعال شعبه زمان
الوزنة الثالثة      محبة كاملة و ---   كانت --- محبة   كبرت حبة بحبة
الرابعة إحتمال    عيشة بين الجبال      مين بس اللى قال     ده من المحال
الخامسة مارأيت  حيوان أبداً وخشيت    لكنك صليت          نلت نعمة وقويت
السادسة سلطان    على الطبيعة كمان    يا بتول يا طاهر     بحب إلهك شبعان
السابعة سامع     وصايا الرب وخاضع  وإيدك رافع          جسدك كله خاشع
الثامنة هارب     واللذات صالب        وبيسوع غالب        على كل التجارب
التاسعة ممالك     تركت لأجل المالك    فى طريقك سالك     على قلبك مالك
الوزنة العاشرة    ما احلاكى يا وحدة    يا ثمرة حلوة         لذيذة وطعمة
منذاقك تحلى له    العيشة فى حاله       تتحسن أحواله        ويرتاح باله
 
      القرار
 
طوباك طوباك طوباك فى السما ويا إلهك     نلت نعيم يا هناك    فرحان مع سيدك
أنبا بولا يا آمين       أولادك محتاجين      صلواتك عنهم       تحرسهم كل حين
طوباك يا أنبا بولا     يا ساكن المغارة      صارت سماء ثانية   بقيت لنا منارة 
سيرتك شهية          سيرة تقية             سيرتك نقية          لينا منورة
